
PATVIRTINTA
Šakių rajono savivaldybės administracijos 
direktoriaus
2021 m. rugpjūčio    d. įsakymu Nr. AG-


 NEKILNOJAMOJO TURTO, ESANČIO ŠAKIŲ R. SAV., KIDULIŲ SEN., 
KUKARSKĖS K., NEMUNO G. 136, PIRKIMO SĄLYGOS


I SKYRIUS
BENDROSIOS NUOSTATOS

	1. Perkančioji organizacija – Šakių rajono savivaldybės administracija (kodas 1188772814; buveinė Bažnyčios g. 4, 71120 Šakiai).
	2. Pirkimą vykdo pirkimo komisija, sudaryta Šakių rajono savivaldybės administracijos direktoriaus 2021 m. rugpjūčio 4 d. įsakymu Nr. AG-113 „Dėl Pirkimo komisijos sudarymo ir jos darbo reglamento patvirtinimo“ (toliau – Pirkimo komisija).
	3. Pirkimas vykdomas vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu (toliau – Vyriausybės aprašas), patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, Nekilnojamųjų daiktų pirkimo Šakių rajono savivaldybės vardu tvarkos aprašu (toliau – Savivaldybės aprašas), patvirtintu Šakių rajono savivaldybės tarybos 2020 m. balandžio 24 d. sprendimu Nr. T-140 „Dėl Nekilnojamųjų daiktų pirkimo Šakių rajono savivaldybės vardu tvarkos aprašo patvirtinimo“, įgyvendinant Šakių rajono savivaldybės tarybos 2021 m. liepos 30 d. sprendimą Nr. T-246 „Dėl pritarimo įsigyti nekilnojamąjį turtą Šakių rajono savivaldybės nuosavybėn“ bei atsižvelgiant į Šakių rajono savivaldybės administracijos direktoriaus 2021 m. liepos 7 d. įsakymą Nr. AG-104 „Dėl nekilnojamojo turto, esančio Šakių r. sav., Kidulių sen., Kukarskės k., Nemuno g. 136, pirkimo ekonominio ir socialinio pagrindimo patvirtinimo“.
	4. Pirkimas vykdomas neskelbiamų derybų būdu, nes atitinka Vyriausybės aprašo 10.1 papunktyje numatytą sąlygą, t. y. iš anksto yra žinoma konkreti nekilnojamųjų daiktų buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.
	5. Pirkimas vykdomas laikantis lygiateisiškumo, nediskriminavimo, skaidrumo principų ir konfidencialumo reikalavimo.
	6. Pateikdamas paraišką, kandidatas sutinka su visais Sąlygose nustatytais reikalavimais, išskyrus dėl Sąlygų punktų, dėl kurių derybų metu su atrinktais kandidatais bus galima derėtis. Kandidatas privalo atidžiai perskaityti visus Sąlygų reikalavimus, jų priedus ir laikytis jose nustatytų reikalavimų.
	7. Išlaidos, susijusios su dalyvavimu derybose, kandidatui nekompensuojamos.
	8. Informaciją teikia Pirkimo komisijos sekretorė Irmunda Čepulionienė, tel. (8 345) 66109, el. p. irmunda.cepulioniene@sakiai.lt.

II SKYRIUS
PIRKIMO OBJEKTAS IR PRIVALOMIEJI REIKALAVIMAI

[bookmark: _Hlk77749088][bookmark: _Hlk78984029]	9. Pirkimo objektas – savivaldybės poreikiams reikalingas nekilnojamasis turtas – butas Nr. 1 (unikalus Nr. 8491-8001-6027:0011, bendras plotas 100,33 kv. m); garažas (unikalus Nr. 8491-8001-6038, bendras plotas 21,42 kv. m); 1208/15255 žemės sklypo (unikalus Nr. 4400-0994-9679, kadastro Nr. 8453/0001:314), adresu: Šakių r. sav., Kidulių sen., Kukarskės k., Nemuno g. 136.
	10. Pirkimo tikslas – sudaryti nekilnojamojo turto pirkimo–pardavimo sutartį.
	11. Perkamas nekilnojamasis turtas:
	11.1. turi atitikti normatyviniuose statybos techniniuose dokumentuose nustatytus reikalavimus;
	11.2. turi būti tvarkingas, geros techninės būklės (nesugadinti langai, durys, grindys, sienos, lubos, sanitariniai mazgai);
	11.3. negali būti užstatytas ar įkeistas fiziniams ar juridiniams asmenims. Sandorio sudarymo metu nekilnojamasis turtas negali būti išnuomotas, suteiktas panaudai, neturi būti įsiskolinimų už komunalines paslaugas, jis turi būti atlaisvintas, be jokių apsunkinimų disponuoti ir valdyti.

III SKYRIUS
PASIŪLYMO RENGIMAS, PATEIKIMAS, KEITIMAS

	12. Pirkimo komisija kandidatui tiesiogiai raštu išsiunčia kvietimą dalyvauti neskelbiamose derybose ir prašo Pirkimo komisijos nustatytu laiku pateikti pasiūlymą (forma pateikiama 1 priede) bei parduodamo nekilnojamojo turto dokumentus: siūlomo parduoti nekilnojamojo turto techninės būklės aprašymą (forma pateikiama 2 priede); nuosavybę patvirtinančių dokumentų kopijas; kadastro duomenų bylos kopiją; įgaliojimą, suteikiantį teisę asmeniui derėtis dėl nekilnojamojo turto pardavimo, pateikti pasiūlymą ir parduodamo nekilnojamojo turto dokumentus ir (ar) sudaryti pirkimo–pardavimo sutartį, kai šis asmuo nėra nekilnojamojo turto savininkas; bendraturčių sprendimą (sutikimą) parduoti nekilnojamuosius daiktus Lietuvos Respublikos civilinio kodekso 4.79 straipsnio nustatyta tvarka.
	13. Kandidatas pasiūlymą ir parduodamo nekilnojamojo turto dokumentus pateikia lietuvių kalba.
	14. Pasiūlymą gali pateikti fiziniai ir juridiniai asmenys.
	15. Kandidatas pasiūlymą kartu su parduodamo nekilnojamojo turto dokumentais pateikia užklijuotame voke su užrašu: „Neskelbiamoms deryboms dėl nekilnojamojo turto, esančio Šakių r. sav., Kidulių sen., Kukarskės k., Nemuno g. 136, pirkimo“.
	16. Kandidatas pasiūlyme privalo nurodyti, kuri jo pasiūlyme esanti informacija yra konfidenciali, jei tokia yra. Pasiūlyme nurodyta nekilnojamojo turto kaina negali būti konfidenciali.
	17. Pasiūlymas su priedais turi būti sunumeruotas, susiūtas ir paskutiniojo lapo antroje pusėje patvirtintas kandidato arba jo įgalioto asmens parašu, o juridinio asmens ir antspaudu.
	18. Pasiūlymas turi būti pateiktas asmeniškai, paštu ar per kurjerį adresu: Bažnyčios g. 4-200, 71120 Šakiai, iki kvietime nurodyto termino. Vėliau gautas pasiūlymas nebus priimamas ir nagrinėjamas. Pavėluotai gautas pasiūlymas grąžinamas kandidatui registruotu laišku.
	19. Kandidatas iki galutinio pasiūlymo pateikimo termino turi teisę pakeisti, papildyti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkimo komisija jį gauna pateiktą raštu iki pasiūlymo pateikimo termino pabaigos.

IV SKYRIUS
PASIŪLYMO NAGRINĖJIMAS, KVIETIMAS DERĖTIS IR DERYBOS

	20. Vokas su pasiūlymu atplėšiamas Pirkimo komisijos posėdyje, Šakių rajono savivaldybės administracijos 200 kab., Bažnyčios g. 4, Šakiuose.
	21. Jeigu kandidato pateikti parduodamo nekilnojamojo turto dokumentai neatitinka reikalavimų, nustatytų pirkimo dokumentuose, arba negaunamas pasiūlymas, pirkimo procedūros atliekamos iš naujo.
	22. Pirkimo komisija išnagrinėja gautą kandidato pasiūlymą ir parduodamo nekilnojamojo turto dokumentus ir įvertina jų atitikimą reikalavimams, nustatytiems pirkimo dokumentuose. Jeigu kandidatas pateikė netikslius ar neišsamius duomenis apie atitiktį pirkimo dokumentų reikalavimams arba šių duomenų trūksta, Pirkimo  komisija, nepažeisdama lygiateisiškumo ir skaidrumo principų, turi teisę prašyti kandidato šiuos duomenis iki derybų pradžios patikslinti, papildyti arba paaiškinti.
	23. Pirkimo komisija ne vėliau kaip per 7 darbo dienas nuo paskutinės pasiūlymo pateikimo dienos atmeta kandidato pateiktą pasiūlymą, jeigu jis neatitinka pirkimo dokumentuose nustatytų reikalavimų, ir pateikia kandidatui motyvuotą atsakymą, kodėl jo pateikti dokumentai atmetami.
		24. Pirkimo komisija atmeta kandidato pasiūlymą, jeigu:
	24.1. kandidatas kartu su pasiūlymu nepateikė reikalaujamų dokumentų ar informacijos;
	24.2. pasiūlymas neatitinka šiose sąlygose nustatytų reikalavimų;
	24.3. kandidatas pateikė klaidingą informaciją.
	25. Pirkimo komisija kandidatui, jei jo pasiūlymas neatmestas, ne vėliau kaip per 7 darbo dienas nuo paskutinės pasiūlymo pateikimo dienos išsiunčia kvietimą derėtis dėl kainos ir kitų sąlygų. Kartu Pirkimo komisija išsiunčia kandidatui prašymą, jei toks reikalingas, patikslinti ar papildyti duomenis.
	26. Jeigu kandidatui iki derybų pradžios patikslinus, papildžius ar paaiškinus duomenis paaiškėja, kad kandidato pasiūlymas neatitinka pirkimo dokumentuose nustatytų reikalavimų, komisija atšaukia kvietimą derėtis, atmeta kandidato pasiūlymą ir pateikia jam motyvuotą atsakymą dėl pasiūlymo atmetimo.
	27. Kvietime derėtis nurodoma:
	27.1. adresas, kur vyks derybos, derybų pradžios data ir valanda;
	27.2. derybų objektas;
	27.3. kokia papildoma informacija ar dokumentai turi būti pateikti iki derybų pradžios;
	27.4. derybų kalba;
	27.5. kita svarbi informacija.
	28. Pirkimo komisija iki nustatytos derybų datos apžiūri neatmestame pasiūlyme siūlomą pirkti nekilnojamąjį turtą ir įvertina jo atitikimą reikalavimams, nustatytiems pirkimo sąlygose.
	29. Derybų metu Pirkimo komisija:
	29.1. derasi su kandidatu;
	29.2. be kandidato sutikimo negali atskleisti tretiesiems asmenims jokios su jo dalyvavimu derybose susijusios informacijos.
	30. Derybos protokoluojamos. Derybų protokolą pasirašo Pirkimo komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.
	31. Derybos laikomos įvykusiomis ir pasibaigusiomis, kai galutinai susitariama dėl kainos ir (ar) pirkimo sąlygų, ir kai derybų rezultatai atitinka pirkimo dokumentus.
	32. Pirkimo komisija išsiunčia kandidatui informaciją apie derybų rezultatus. Kandidatas taip pat informuojamas apie jo pasiūlyto nekilnojamojo turto individualų vertinimą Lietuvos Respublikos turto ir verslo vertinimo pagrindų įstatymo nustatyta tvarka ir pareigą sumokėti 50 procentų perkančiosios organizacijos patirtų turto vertinimo išlaidų, jeigu jis nepagrįstai atsisakytų sudaryti pirkimo sutartį.
	33. Nekilnojamojo turto įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.
	34. Šių sąlygų 33 punkte nurodytas reikalavimas netaikomas, jeigu Pirkimo komisija pagrindžia nekilnojamųjų daiktų įsigijimo didesne nei 10 procentų rinkos vertės kaina tikslingumą.
	35. Atlikus kandidato pasiūlyto nekilnojamojo turto vertinimą, kurio metu buvo nustatyta mažesnė nei kandidato pasiūlyta kaina, Pirkimo komisija gali pakartotinai derėtis dėl kandidato pasiūlytos nekilnojamojo turto kainos.
	36. Pirkimo komisija, priimdama sprendimą dėl laimėjusio kandidato, vadovaujasi pirkimo dokumentuose nustatytais vertinimo kriterijais, vertina siūlomo parduodamo nekilnojamojo turto dokumentus, atsižvelgia į techninį vertinimą, nepriklausomo turto vertintojo nustatytą rinkos vertę, derybų rezultatus ir pirkimui numatytas lėšas.
	37. Pirkimo komisija ne vėliau kaip per 3 darbo dienas nuo sprendimo dėl derybas laimėjusio kandidato priėmimo dienos išsiunčia šiam kandidatui kvietimą sudaryti pirkimo sutartį, nurodydama, kad sutartis bus pasirašoma po to, kai savivaldybės taryba patvirtins sprendimo pirkti nekilnojamąjį turtą savivaldybės nuosavybėn projektą.
	38. Kandidatas turi teisę pareikšti pretenziją Pirkimo komisijai, jeigu mano, kad Pirkimo komisija nesilaikė Aprašo nuostatų, šių sąlygų ir pažeidė ar pažeis jo teisėtus interesus. Pretenzija turi būti pareikšta raštu per 5 darbo dienas nuo informacijos apie Pirkimo komisijos priimtą sprendimą raštu išsiuntimo kandidatui dienos.
	39. Pirkimo komisija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti kandidatui apie priimtą sprendimą.

V SKYRIUS
VERTINIMO KRITERIJAI

	40. Pirkimo komisija neatmestą pasiūlymą vertina pagal kriterijus, nustatytus Nekilnojamojo turto, esančio Šakių r. sav., Kidulių sen., Kukarskės k., Nemuno g. 136, pirkimo ekonominiame ir socialiniame pagrindime, patvirtintame savivaldybės administracijos direktoriaus 2021 m. liepos 7 d. įsakymu Nr. AG-104 „Dėl Nekilnojamojo turto, esančio Šakių r. sav., Kidulių sen., Kukarskės k., Nemuno g. 136, pirkimo ekonominio ir socialinio pagrindimo patvirtinimo“:
	40.1. perkamas nekilnojamasis turtas turi būti inventorizuotas ir teisiškai įregistruotas Nekilnojamojo turto registre;
	40.2. pirkimo kaina palyginama su nekilnojamojo turto rinkos kainų analogais ir nustatoma derybų būdu, siekiant ekonomiškai naudingiausio rezultato.

VI SKYRIUS
PIRKIMO SUTARTIES SUDARYMAS

	41. Pirkimo komisija, priėmusi sprendimą dėl derybas laimėjusio kandidato arba pirkimo procedūrų nutraukimo, parengia pirkimo ataskaitą, kurią kartu su parduodamo nekilnojamojo turto dokumentais pateikia savivaldybės administracijos direktoriui.
	42. Savivaldybės administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį turtą savivaldybės nuosavybėn projektą. Savivaldybės administracijos direktorius per 3 darbo dienas nuo savivaldybės tarybos sprendimo įsigaliojimo derybas laimėjusiam kandidatui išsiunčia informaciją apie priimtą sprendimą ir pirkimo sutarties sudarymą.
	43. Jeigu kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku ir nepateikia motyvuoto pasiteisinimo, kodėl neatvyko, arba atsisako sudaryti pirkimo sutartį derybose sutartomis sąlygomis, arba atvyksta pasirašyti sutartį, bet jos nepasirašo ir nepateikia svarių motyvų, laikoma, kad jis atsisakė sudaryti pirkimo sutartį. Tokiu atveju pirkimas laikomas neįvykusiu.
	44. Kandidatas, po derybų nepagrįstai atsisakęs sudaryti pirkimo sutartį, sumoka 50 procentų perkančiosios organizacijos patirtų individualaus turto vertinimo išlaidų.
	45. Pirkimo sutartis sudaroma Lietuvos Respublikos civilinio kodekso ir kitų sutarčių sudarymą reguliuojančių teisės aktų nustatyta tvarka.
	46. Pirkimo sutarties sudarymo išlaidas apmoka nekilnojamojo turto pardavėjas.
	47. Pinigai už nupirktą nekilnojamąjį turtą pervedami į pardavėjo nurodytą sąskaitą pirkimo sutartyje nustatytais terminais.
______________________




								Nekilnojamojo turto, esančio Šakių r. sav., 
								Kidulių sen., Kukarskės k., Nemuno g. 136, 
								pirkimo sąlygų 
								1 priedas

(Pasiūlymo forma)

PASIŪLYMAS

20__ m._____________ d. Nr. ______

______________________
(sudarymo vieta)

	Kandidato pavadinimas (jeigu dalyvauja ūkio subjektų grupė, surašomi visi dalyvių pavadinimai)

	


	Kandidato adresas (jeigu dalyvauja ūkio subjektų grupė, surašomi visi dalyvių adresai)


	


	Asmens, pasirašiusio pasiūlymą, vardas, pavardė, pareigos

	

	Už pasiūlymą atsakingo asmens vardas, pavardė

	

	Telefono numeris

	

	El. pašto adresas

	


	1. Pažymime, kad sutinkame su visomis pirkimo sąlygomis ir jų paaiškinimais, papildymais.
	2. Patvirtiname, kad pasiūlyme pateikta informacija yra teisinga, nėra įtraukta jokių nuostatų, prieštaraujančių pirkimo sąlygų nuostatoms.
	3. Patvirtiname, kad siūlomas parduoti nekilnojamasis turtas nėra areštuotas, išnuomotas ir visiškai atitinka pirkimo sąlygose nurodytus reikalavimus.
	4. Siūlomo parduoti nekilnojamojo turto pavadinimas, adresas ir bendras plotas __________
________________________________________________________________________________
________________________________________________________________________________
________________________________________________________________________________
	5. Siūlomo parduoti nekilnojamojo turto kaina: ____________________________________ 
								(skaičiais ir žodžiais)
_______________________________________________________________________________.
	6. Kitos sąlygos (informacija): _________________________________________________
________________________________________________________________________________
________________________________________________________________________________
	7. Šiame pasiūlyme yra pateikta ir konfidencialios informacijos:[footnoteRef:1] [1:  Pildyti, jei bus pateikta konfidencialios informacijos. Kandidatas negali nurodyti, kad konfidenciali yra visa paraiška.] 

	Eil.Nr.
	Pateikto dokumento pavadinimas

	
	

	
	1. 


	8. Siūlomu parduoti nekilnojamuoju turtu faktiškai bus galima pradėti naudotis: _______________________________________________________________________________.
	9. Kartu su pasiūlymu pateikiami šie dokumentai:
	Eil. Nr.
	Pateikto dokumento pavadinimas
	Dokumento puslapių skaičius

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	



	9. Pasiūlymas galioja iki 20____ m. ________________________ d. 

	


	
	
	
	
	

	(Kandidato arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	



______________________




								Nekilnojamojo turto, esančio Šakių r. sav., 
								Kidulių sen., Kukarskės k., Nemuno g. 136, 
								pirkimo sąlygų 
								2 priedas

(Siūlomo parduoti nekilnojamojo turto techninės būklės aprašymo forma)

SIŪLOMO PARDUOTI NEKILNOJAMOJO TURTO TECHNINĖS BŪKLĖS APRAŠYMAS


Nekilnojamojo turto pavadinimas ir adresas ____________________________________________
________________________________________________________________________________
________________________________________________________________________________
________________________________________________________________________________
Parduodamų patalpų:
sienos __________________________________________________________________________
lubos ___________________________________________________________________________
durys ___________________________________________________________________________
langai __________________________________________________________________________
grindys _________________________________________________________________________
santechninė įranga ________________________________________________________________
apskaitos prietaisai ________________________________________________________________
šildymo sistema __________________________________________________________________
PASTABOS _____________________________________________________________________

	


	
	
	
	
	

	(Kandidato arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	



______________________



